**Arizonan vuoden 2022 kuvernöörinvaalit** pidettiin 8. marraskuuta. Samaan aikaan järjestettiin Yhdysvaltain vuoden 2022 välivaalit sekä osavaltiokohtaisia kansanäänestyksiä.

Arizonan kuvernöörin virkakaudet on rajattu kahteen peräkkäiseen nelivuotiskauteen. Ensimmäisen kerran vuonna 2014 valittu republikaanien Doug Ducey ei voi asettua enää ehdolle.

Tausta ja vaalijärjestelmä
--------------------------

Yhdessä vuonna 2022 Arizonassa järjestetyssä kansanäänestyksessä ehdotettiin, että osavaltioon luodaan varakuvernöörinvirka. Ehdotus hyväksyttiin, minkä johdosta vuoden 2022 kuvernöörinvaalit ovat viimeinen kerta, kun osavaltiossa on vain kuvernööri.

Äänioikeutettuja vaaleissa ovat sellaiset henkilöt jotka täyttävät seuraavat ehdot:

* On Yhdysvaltain kansalainen
* On kirjoilla Arizonan osavaltiossa ja jossain sen piirikunnista
* On vähintään 18-vuotias

Ehdokasasettelu
---------------

Republikaanien ehdokkaaksi valittiin Kari Lake, entinen KSAZ-TV:n (osa FOX:ia) uutisankkuri, elokuussa 2022. Lake on aiemmin kyseenalaistanut vuoden 2020 presidentinvaalien tulokset ja sai siksi Yhdysvaltain entisen presidentin Donald Trumpin tuen. Republikaanien esivaaleissa hänen vastaehdokkaansa oli Karrin Taylor Robson, joka puolestaan oli saanut entisen varapresidentin, Mike Pencen, julkisen tuen.

Demokraatit valitsivat ehdokkaakseen Katie Hobbsin, joka on aiemmin toiminut osavaltionsa sisäministerinä. Hänen haastajansa oli Marco Lopez.

Tulokset
--------

| Ehdokas | Äänet | Osuus äänistä (%) |
| --- | --- | --- |
| **Hobbs** | 1 287 891 | 50,32 |
| **Lake** | 1 270 774 | 49,65 |
| **Muut ehdokkaat** | 820 | 0,03 |
| Hyväksyttyjä ääniä | 2 559 485 |
| Ääniä yhteensä | 2 592 313 |
| Äänioikeutettuja | 4 143 929 |
| Lähde: |

Reaktioita
----------

Lake, joka hävisi Hobbsille vain hieman reilulla 17 000 äänellä, kyseenalaisti vaalien tuloksen. Hänen mukaansa äänestyslipukkeita tulostavissa laitteissa ilmenneiden vikojen taustalla oli tahallinen teko. Maricopan piirikunnan tuomari päätti, ettei Laken väitteille löytynyt riittävästi todisteita ja hän päätyi hylkäämään tapauksen. Lake lähetti valituksen osavaltion korkeimpaan oikeuteen 28. joulukuuta 2022.

Hobbs vannoi virkavalansa 2. tammikuuta 2023.

Lähteet
-------

1. ↑  Term Limits on Governor *U.S. Term Limits*.  2023. Viitattu 2.1.2023. (englanniksi)
2. ↑  Doug Ducey *Ballotpedia*. Viitattu 2.1.2023. (englanniksi)
3. ↑  Prop 131 projected to pass, create lieutenant governor position in Arizona *KTAR News*.  15.11.2022. Viitattu 2.1.2023. (englanniksi)
4. ↑  Registration Requirements *Arizona Secretary of State*.  2022. Viitattu 2.1.2023. (englanniksi)
5. ↑  Kari Lake, Trump-backed election denier, wins GOP primary in Arizona governor's race *NBC News*. Viitattu 2.1.2023. (englanniksi)
6. ↑  Katie Hobbs wins Arizona Democratic primary for governor. GOP race too close to call *NPR*.  3.8.2022. Viitattu 2.1.2023. (englanniksi)
7. ↑  State of Arizona Official Canvass: 2022 General Election - Nov 08, 2022 (pdf) *Arizona Secretary of State*.  8.11.2022.  Arkistoitu 16.1.2023. Viitattu 2.1.2022. (englanniksi)
8. ↑  Kari Lake loses her legal challenge to the results of the Arizona governor's race *NPR*.  24.12.2022. Viitattu 2.1.2023. (englanniksi)
9. ↑  Kari Lake files appeal notice after judge rejects her election lawsuit *KTAR.com*.  28.12.2022. Viitattu 2.1.2023. (englanniksi)
10. ↑  After narrow election, Democrat Katie Hobbs sworn in as Arizona governor *PBS NewsHour*.  2.1.2023. Viitattu 2.1.2023. (englanniksi)